ସୋର ୧୦।୧୨ଃ ବାଲେଶ୍ବର ଜିଲ୍ଲା ଖଇରା ଥାନା ଅଧିନ ତୁଡିଗଡ଼ିଆ ବଜାରରେ ଥିବା ମିଶ୍ର କମ୍ପ୍ଲେକ୍ସରେ ଅଗ୍ନିକାଣ୍ଡ ଘଟି ଯେ ଆର ଏନ୍ ଷ୍ଟୋର ଏବଂ କମ୍ପ୍ଲେକ୍ସ ମାଲିକଙ୍କର ୨ ବଖରା ଘର ପୋଡିଯାଇଛି। ଆଜି ଦିନ ୧୨ଟା ସମୟରେ ନିହାର ରଞ୍ଜନ ମିଶ୍ରଙ୍କ ଘରେ ଇଲେକ୍ଟ୍ରି ସର୍ଟ ସର୍କିଟ ହୋଇ ଦୁଇ ବଖରା ଘର ନିଆଁ ଲାଗିଯାଇଥିଲା। ସେହି ଘରକୁ ଲାଗି ନିକୁଞ୍ଜ କିଶୋର ପଣ୍ଡାଙ୍କର ରଙ୍ଗ ଦୋକାନରେ ନିଆଁ ଲାଗିଯାଇଥିଲା। ସ୍ଥାନୀୟ ଲୋକେ ଦମକଳ ବାହିନୀକୁ ଖବର ଦେବା ସହ ନିଆଁ ଲିଭାଇବାକୁ ଚେଷ୍ଟା କରିଥିଲେ।
ଘଟଣାସ୍ଥଳରେ ସୋର ଦମକଳ ବାହିନୀ ପହଞ୍ଚି ନିଆଁକୁ ଆୟତ୍ତ କରିଥିଲା। ଏହି ଅଗ୍ନିକାଣ୍ଡରେ ନିକୁଞ୍ଜ କିଶୋର ପଣ୍ଡାଙ୍କର ୩୦ଲକ୍ଷରୁ ଉର୍ଦ୍ଧ୍ବ ଟଙ୍କାର ରଙ୍ଗ ନଷ୍ଟ ହୋଇଥିବା ବେଳେ ଘର ମାଲିକ ନିହାର ରଞ୍ଜନ ମିଶ୍ରଙ୍କର ଘରର ଆସବାବପତ୍ର ପୋଡି ନଷ୍ଟ ହୋଇଯାଇଛି ।
